**ZAPISNIK**

**45.** sjednice školskog odbora Gimnazije „Matija Mesić“ održane **2. svibnja 2017.** godine s početkom u **8** sati u zgradi Gimnazije.

**Nazočni:** Mirjana Stanić, Andrea Sertić, Zlatko Markovinović, Daria Pinjuh-Budisavljević Dubravka Pitlović, Anita Holub i Lidija Blažević

Sjednici nazoči još i Gorana Lavrenčić, tajnica škole

Nakon što je predsjednica Školskog odbora Mirjana Stanić utvrdila da sjednici prisustvuju svi članovi i da sjednica može započeti za sjednicu je predložen sljedeći

DNEVNI RED

1. Verificiranje mandata člana Školskog odbora predstavnika osnivača

2. Usvajanje zapisnika 44. sjednice Školskog odbora

3. Izbor kandidata za ravnatelja/icu Škole

4. Različito

Predloženi dnevni red jednoglasno je prihvaćen.

**Ad 1.**

Župan Brodsko-posavske županije dana 28. travnja 2017. godine razriješio je dužnosti člana Školskog odbora Vesnu Gajger na njen osobni zahtjev te za novog člana Školskog odbora imenovao Lidiju Blažević.

Nakon pročitanog rješenja Župana Brodsko-posavske županije i kraćeg obrazloženja konstatirano je da je Lidija Blažević nova predstavnica osnivača i da joj mandat traje do isteka mandata ovoga saziva Školskog odbora.

**Ad 2.**

Na zapisnik 44. sjednice Školskog odbora nije bilo primjedbi i jednoglasno je usvojen.

**Ad 3.**

PredsjednicaŠkolskog odbora izvijestila je Školski odbor da su sukladno članku 77. stavak 3. Statuta Škole pravodobne prijave i ostale važne isprave kandidata za ravnatelje koji su ispunjavali uvjete umnožene i dostavljene Nastavničkom vijeću, skupu radnika i Vijeću roditelja.

Zaključci sva tri navedena tijela su nakon održanih sjednica dostavljeni predsjednici Školskog odbora.

Predsjednica Školskog odbora je na temelju dostavljenih zaključaka informirala prisutne o rezultatima glasovanja na sjednicama kako slijedi:

Sjednica Nastavničkog vijeća održana je 26. travnja 2017. godine. Nakon provedenog tajnog glasovanja kandidati Markovinović Zlatko i Zavor Goran dobili su po 24 glasa, dok je kandidatkinja Milinović Verica dobila 17 glasova. Budući da su dva kandidata dobila isti broj glasova, glasovanje je za te kandidate ponovljeno. Nakon ponovljenog glasovanja donesen je zaključak prema kojemu je kandidat za ravnatelja Gimnazije „Matija Mesić“, Slavonski Brod ispred Nastavničkog vijeća Zlatko Markovinović, dipl. matematičar.

Kandidati su dobili sljedeći broj glasova:

1. Zlatko Markovinović – 41 glas

2. Goran Zavor – 24 glasa

Skup radnika održan je 26. travnja 2017. godine. Nakon provedenog tajnog glasovanja donesen je zaključak prema kojemu je kandidat za ravnatelja Gimnazije „Matija Mesić“, Slavonski Brod ispred skupa radnika Zlatko Markovinović, dipl. matematičar.

Kandidati su dobili sljedeći broj glasova:

1. Zlatko Markovinović - 40 glasova

2. Goran Zavor - 30 glasova

3. Verica Milinović - 4 glasa

Sjednica Vijeća roditelja održana je dana 27. travnja 2017. godine. Nakon provedenog tajnog glasovanja Vijeće roditelja je donijelo zaključak prema kojemu je kandidat za ravnatelja Gimnazije „Matija Mesić“, Slavonski Brod, ispred Vijeća roditelja Goran Zavor, prof. povijesti i geografije.

Kandidati su dobili sljedeći broj glasova:

1. Goran Zavor - 17 glasova

2. Zlatko Markovinović - 8 glasova

3. Verica Milinović - 4 glasa

Predsjednica Školskog odbora podsjetila je da su članovi Školskog odbora izabrani ispred Nastavničkog vijeća, skupa radnika i Vijeća roditelja kod izbora ravnatelja dužni zastupati stajališta tijela čiji su predstavnici i glasovati prema zaključcima tih tijela. Izbor kandidata za ravnatelja obavlja se javnim glasovanjem.

**Nakon izlaganja predsjednice Školskog odbora pristupilo se javnom glasovanju za izbor kandidata za ravnatelja/icu škole. Glasovanje je teklo tako da je za svakog kandidata, prema abecednom redu, predsjednica školskog odbora upitala tko je „za“.**

**Članovi školskog odbora su glasovali na slijedeći način:**

1. Markovinović Zlatko 4 glasa
2. Milinović Verica 0 glasova
3. Zavor Goran 1 glas.

Nakon provedenog glasovanja ustanovljeno je da članice Školskog odbora Anita Holub i Lidija Blažević nisu glasovale niti za jednog kandidata. Nakon kraće rasprave u kojoj je napomenuto da bi kod donošenja odluke o izboru svi članovi trebali glasovati, Anita Holub i Lidija Blažević su ostale kod svog stava da neće glasovati. Lidija Blažević je izjavila kako je tek imenovana za člana Školskog odbora, da nije upoznata sa dosadašnjim odlukama oko izbora i imenovanja ravnatelja i da zbog toga nije glasovala.

Nakon provedenog glasovanja većinom glasova donesena je sljedeća

ODLUKA

1. Za ravnatelja Gimnazije „Matija Mesić“, Slavonski Brod, izabran je kandidat Zlatko

 Markovinović, dipl. matematičar.

2. Za izabranog kandidata iz točke 1. ove odluke zatražit će se, prije donošenja odluke o

 imenovanju ravnatelja, prethodna suglasnost ministra znanosti i obrazovanja.

3. Ova odluka stupa na snagu danom donošenja.

Nakon donesene odluke o izboru kandidata za ravnatelja u kraćoj raspravi navedeno je sljedeće:

Članica Školskog odbora Daria Pinjuh-Budisavljević željela je reći kako smatra da kod izbora ravnatelja treba voditi računa o mišljenju nastavnika i svih zaposlenih i kako se ona kod glasovanja upravo time vodila. Kolektiv je pokazao želju za promjenom i ona to podržava.

Ujedno ističe kako je njena dosadašnja suradnja sa sadašnjim ravnateljem bila vrlo kvalitetna i stručna.

Članica Školskog odbora Anita Holub smatra da je kolektiv bio podijeljen i da ona zbog toga nije glasovala. Napominje kako nije bilo nikakvih pritisaka, odnosno nametanja kako će koji član glasovati.

Sjednica završena u 8,35 sati.

Zapisnik napisala: Predsjednica Školskog odbora:

Gorana Lavrenčić, dipl iur. Mirjana Stanić, prof.